***1 db határozati javaslat***

**Magyarországi Romák Országos Önkormányzat Közgyűlésének**

**2025. december 20-án tartandó ülésére**

**ELŐTERJESZTÉS**

**Előterjesztő**: Aba-Horváth István

1. **Tárgy**: **A Magyarországi Romák Országos Önkormányzata, a Magyarországi Romák Országos Önkormányzatának Hivatala, valamint az Önkormányzat fenntartásában működő Intézmények, és köznevelési intézmények 2025. évi költségvetésének V. számú módosítására**

**Iktatószám**: ……………………...…/2025.

**Mellékletek**: több db

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Az államháztartásról szóló 2011.évi CXCV. törvény (Áht.) 34 § (5) bekezdése negyedévente ír elő módosítási kötelezettséget:

„Áht. 34§ (5) A képviselő-testület a (2) és (3) bekezdés szerinti előirányzat-módosítás, előirányzat átcsoportosítás átvezetéseként - az első negyedév kivételével – negyedévenként, a döntés szerinti időpontokban, de legkésőbb az éves elemi beszámoló elkészítésének határidőjéig, december 31-ei hatállyal módosítja költségvetési rendeletét.

A Közgyűlés mechanizmusától függően ezek az időpontok nem minden esetben tarthatók, mivel határozatképtelenség esetén a rendelet nem módosítható.

Az önkormányzat részére folyósított, és a fenntartásában működő intézményeknek intézményfinanszírozásként továbbadott támogatások mind az önkormányzat, mind az intézmények költségvetési előirányzatait módosítják.

Az Önkormányzat 2025. évi költségvetése 2025. január 14-én a 4/2025. (I.14.) számú Közgyűlési határozattal került elfogadásra. Az eredeti előirányzatok meghatározása tételes költség kimutatások, előzetes kalkulációk alapján történt tervezésre.

A Magyarországi Romák Országos Önkormányzatának Közgyűlése 2025. május 27-én tárgyalta az önkormányzat 2024.évi költségvetésének végrehajtásáról szóló zárszámadást, melyet a 34/2025.(V.27) számú Közgyűlési határozatával fogadott el. A zárszámadásban a jogszabályi feltételeknek eleget téve tételesen kimutatásra került az önkormányzat, a hivatal és az önkormányzat fenntartásában működő intézmények előző évi maradványa, mely feladattal, kötelezettséggel terhelt maradványként került jóváhagyásra. A 2025.évi költségvetés I. számú módosítására a zárszámadás elfogadását követően, került sor.

A Közgyűlés a költségvetés II. számú módosítását 2025. augusztus 26. napján fogadta el a 75/2025. (VIII.26) számú határozatával. A Roma nemzetiségi kulturális kezdeményezések 2025. évi költségvetési támogatására" címmel kiírt nyílt pályázatán a Magyarországi Romák Országos Önkormányzata 900.000, -Ft visszanem térítendő támogatásban részesült a ROMA-NEMZ-KUL-25-0009 számú támogatói okiratban. A 2025. július 01-naptól ismét a Magyarországi Romák fenntartásában működő köznevelési intézmények Magyar Államkincstártól befolyt normatív támogatásának összege az önkormányzat bevételi fősorán a működési célú bevételek közé került rögzítésre, illetve az önkormányzat intézményfinanszírozás kiadási számláján került könyvelésre.

A 98/2025.(X.31) közgyűlési határozattal elfogadott III. számú módosítást a költségvetésben tervezett tartalékok feloldása, illetve a pályázati támogatások bevételének előirányzatainak megképzése, a számviteli nyilvántartásokban történő rögzítése indokolta.

A módosítás rendelkezett a tartalékba helyezett kiemelt előirányzatok egy részének személyi juttatások fősoron 52.546.027, -Ft és járulékok fősoron 6.830.984, -Ft összegnek a felszabadításáról, a dologi kiadások 30.000.000, -Ft összegű tartalékjának átcsoportosításáról, az MNV részére történő elmaradt székház bérletidíjak rendezéséhez összesen 89.377.011, -Ft összegben.

A „*Zenei Program megvalósítása - mindenki szívében van egy dallam* „elnevezésű pályázati felhívásra a Magyarországi Romák Országos Önkormányzata pályázatot nyújtott be, amely 1.500.000 Ft támogatás megítélését eredményezte. A pályázat megvalósításának időszaka 2025. szeptember 01-től- 2026. június 30-ig tart. Ebből adódóan a 2025. évben fel nem használt támogatás a 2026. évre kimutatott maradvány, mint feladattal terhelt maradvány részét fogja képezni.

A költségvetés 129/2025.(XII.03.)számú határozattal elfogadott IV. számú módosítására a költségvetés kiemelt előirányzatainak személyi juttatások soron 28.442.229, -Ft és járulék soron 3.697.489, -Ft összegben még nyilvántartott tartalékjainak felszabadításáról rendelkezik, majd átcsoportosításáról a dologi kiadások előirányzatára. A járulékok soron megtakarításként jelentkező összeget 6.000.000, -Ft -ot szintén

a dologi kiadások előirányzatának megemelésére fordítunk.

A módosításban a pénzügyileg már rendezett, de előirányzatok oldalon még nem módosított finanszírozási kiadásait a teljesítésekhez igazítva került számszerűsítésre. A 2024. január hónapban átutalt finanszírozások az elmaradt bérek, illetve a rendezetlen számlák pénzügyi teljesítéséhez szolgáltak fedezetül.

A költségvetés V. számú módosítását az indokolja, hogy a 2025. július 01-től ismét az önkormányzat fenntartásában működő köznevelési intézmények normatív támogatásának elszámolása 2023-2024.-2025. évek vonatkozásában megtörtént. Az elszámolást követően a köznevelési intézmények finanszírozási bevétele csökkent, ennek következtében az önkormányzat finanszírozási kiadásai csökkennek. Az előirányzatokat a tényleges december 31-ig rendezett normatíva bevételeknek megfelelően kell módosítani.

A köznevelési intézmények részére december hónapban nem folyósított normatív támogatást a Magyar Államkincstár, mivel azt a 2025.évi normatív támogatások elszámolásából keletkezett kötelezettségek egy részének rendezésére fordította. A fennmaradó kötelezettségek összege átutalásra került az intézmények számlájáról.

**Tiszapüspöki Általános Iskola**

Normatív támogatások megállapított visszafizetési kötelezettsége, évenkénti bontásban:

|  |  |
| --- | --- |
| **Elszámolt időszak, jogcíme** | **Visszafizetett összege** |
| 2023.évi normatív támogatások visszafizetési kötelezettsége | 1.376.357, - |
| 2024.évi normatív támogatások visszafizetési kötelezettsége | 19.854.736, - |
| 2025.évi normatív támogatások visszafizetési kötelezettsége | 37.500.932, - |
| **ÖSSZESEN NORMATÍV TÁMOGATÁS VISSZAFIZETÉSE** | **58.732.025, -** |

A 2023.évi energiakompenzáció elszámolását követően 221.108,-Ft, valamint ehhez kapcsoló 21.652,-Ft késedelmi kamat visszafizetési kötelezettség, a 2024.évi energiakompenzáció elszámolását követően 1.116.596, -Ft tőke és 110.622, -Ft késedelmi kamat visszafizetési kötelezettség keletkezett a Tiszapüspöki Általános Iskola elszámolásában. A visszafizetési kötelezettség az intézmények Magyar Államkincstárnál vezetett számlájáról pénzügyi rendezésre került.

**Teleki József Általános Iskola és Szakképző Iskola Szirák**

|  |  |
| --- | --- |
| **Elszámolt időszak, jogcíme** | **Visszafizetett összege** |
| 2023.évi normatív támogatások visszafizetési kötelezettsége | **5.347.388, -** |
| 2024.évi normatív támogatások visszafizetési kötelezettsége | **16.051.564, -** |
| 2025.évi normatív támogatások visszafizetési kötelezettsége | **63.024.766, -** |
| **ÖSSZESEN NORMATÍV TÁMOGATÁS VISSZAFIZETÉSE** | **84.423.718, -** |

A visszafizetési kötelezettségek pénzügyirendezése megtörtént, az intézmények a visszafizetési kötelezettséggel számolva felelős gazdálkodással tartalékoltak ennek megfelelően a normatív támogatásként kapott többlet bevételükből. Fenti időszakokban nem nyílt lehetőség a normatív támogatások lemondására, illetve pótigénylésére, amely a reális létszámoknak megfelelő támogatást biztosíthatta volna.

A 2023-2024-2025.évi normatíva tényadatok ismeretében rendezhető a köznevelési intézmények költségvetése, annak módosítása, valamint az önkormányzat költségvetésében a finanszírozási kiadások előirányzatának összege is.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

A Magyarországi Romák Országos Önkormányzatának Közgyűlése megtárgyalta **„A Magyarországi Romák Országos Önkormányzata, a Magyarországi Romák Országos Önkormányzatának Hivatala, valamint az Önkormányzat fenntartásában működő Intézmények, és köznevelési intézmények 2025. évi költségvetésének V. számú módosítására”** tárgyú előterjesztést és az alábbi határozatot hozza:

*A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (1) bekezdésének d) pontjában kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján, összhangban a Szervezeti és Működési Szabályzat 13. § b) pontjával a Magyarországi Romák Országos Önkormányzatának 2025. évi költségvetését a jelen határozat elválaszthatatlan mellékletét képező táblázatban foglaltak szerint módosítja.*

1. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján a Magyarországi Romák Országos Önkormányzatának, és a Magyarországi Romák Országos Önkormányzata Hivatalának 2025.évi költségvetését a jelen határozat elválaszthatatlan részét képező táblázatban foglaltak szerint módosítom.*
2. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján az Országos Roma Foglalkoztatási Központ, az Országos Roma Sportközpont az Országos Roma Misszió, az Országos Roma Médiacentrum és a Magyarországi Romák Országos Önkormányzatának Hivatala, 2025. évi költségvetését a jelen határozat elválaszthatatlan mellékletét képező táblázatban foglaltak szerint módosítja.*
3. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján a Teleki József Általános Iskola és Szakképző Iskola, valamint a Tiszapüspöki Általános Iskola 2025.évi költségvetését a jelen határozat elválaszthatatlan mellékletét képező táblázatban foglaltak szerint módosítja.*

Határidő: folyamatos

Végrehajtásért felelős: elnök

**Aba-Horváth István**

**elnök**